 Coronavirus Update: Iná jó àwọn ènìyàn 10 tó ń gbà ìwòsàn àrùn Coronavirus ní Isolation Center Ni owurọ Ọjọ Isinmi, ni agbegbe Andhra Pradesh ni Vijayawada ni iṣẹlẹ naa ti waye. Working religious women: Ẹlẹhàá kìí ṣe ọlẹ- Aminat Adegoke Ni oju opo ikansiraẹni Twitter ni Olotu Ijọba orilẹ-ede India, Narendra Modi ni o ti fi ọrọ naa lede, ti awọn si ti bẹrẹ iwadii lori iṣẹlẹ naa. Bakan naa ni Modi ba awọn to padanu eniyan wọn kẹdun, to si gbadura iwosan pipe fun awọn ti wọn wa ni ileewosan lọwọ nitori iṣẹlẹ naa. Wọn ni o kere tan, eniyan meje lo paya ti wọn si fo bọ silẹ nigba ti ina naa bẹrẹ si ni jọ. Awọn mejeeje to fo bọ silẹ naa lo ku, ti ooru ina si tun pa eniyan meji nigba ti eefin ina rubo ile itura ọhun. Ohun ti o fa ina naa ni ẹrọ amuletutu to bajẹ, ti ina si sọ nibẹ. Ijọba fikun un pe awọn to ye ninu ina naa ti wa ni ile iwosan miran lati tẹsiwaju iwosan wọn ni ile iyasọtọ miran. Itan Ilu gangan : Eniyan mẹwa lo ti ku ninu ina to sọ ni ile itura ti wọn n lo lati fi tọju awọn to ni arun Coronavirus lorilẹ-ede India. 